cyanic-selkie/wikianc huggingface dataset:
การศึกษาในประเทศออสเตรเลีย
การศึกษาในประเทศออสเตรเลีย ครอบคลุมภาคการศึกษาปฐมวัย (เด็กก่อนวัยเรียน) และประถมศึกษา (โรงเรียนประถม) ตามด้วยมัธยมศึกษา (โรงเรียนมัธยม), ระดับอุดมศึกษา (มหาวิทยาลัย, วิทยาลัยเทคนิคและการศึกษาต่อเนื่อง, อาชีวศึกษา และผู้ให้บริการฝึกอบรม) และการศึกษาสำหรับผู้ใหญ่ (อ้างถึงการศึกษาสำหรับผู้ใหญ่ และการให้การศึกษาชุมชน) การควบคุมและการระดมทุนการศึกษาถือเป็นหน้าที่หลักของรัฐและดินแดน แต่รัฐบาลกลางยังมีบทบาทในการระดมทุน
การศึกษาในประเทศออสเตรเลียมีผลบังคับใช้ระหว่างอายุห้าถึงหกปี และสิบห้า, สิบหกหรือสิบเจ็ดปี ขึ้นอยู่กับรัฐหรืออาณาเขตและวันเดือนปีเกิด
สำหรับการศึกษาระดับประถมศึกษาและมัธยมศึกษา โรงเรียนของรัฐบาลมีนักเรียนชาวออสเตรเลียประมาณ 60 เปอร์เซนต์ กับโรงเรียนเอกชนอีกประมาณ 40 เปอร์เซนต์ ในระดับอุดมศึกษา มหาวิทยาลัยของออสเตรเลียส่วนใหญ่เป็นสถาบันอุดมศึกษาของรัฐ และค่าธรรมเนียมนักเรียนจะได้รับเงินอุดหนุนผ่านโปรแกรมเงินกู้สำหรับนักเรียน ที่การชำระเงินจะครบกำหนดเมื่อผู้สำเร็จการศึกษาเข้าถึงระดับรายได้ที่แน่นอน
สำหรับโรงเรียนประถมศึกษาและมัธยมศึกษา หลักสูตรของออสเตรเลียระดับประเทศได้รับการพัฒนาและดำเนินการตั้งแต่ปี ค.ศ. 2010
ดัชนีการศึกษาได้เผยแพร่ด้วยดัชนีการพัฒนามนุษย์ของสหประชาชาติในปี ค.ศ. 2008 อิงตามข้อมูลจากปี ค.ศ. 2006 ระบุออสเตรเลียที่ค่าดัชนี 0.993 ซึ่งเป็นระดับสูงที่สุดในโลก ในปี ค.ศ. 1966 ทางการออสเตรเลียลงนามในอนุสัญญาต่อต้านการเลือกปฏิบัติในด้านการศึกษา ซึ่งมีเป้าหมายเพื่อต่อต้านการเลือกปฏิบัติและการแบ่งแยกเชื้อชาติในด้านการศึกษา
กฎหมายระหว่างประเทศแผนกคดีเมือง
กฎหมายระหว่างประเทศแผนกคดีเมือง หรือ กฎหมายมหาชนระหว่างประเทศ (public international law) คือ กลุ่มกฎเกณฑ์ที่มีผลบังคับเป็นกฎหมายผูกพันรัฐในทางปฏิสัมพันธ์กับรัฐอื่น ปัจเจกบุคคล องค์การ และคณะบุคคลอื่น ครอบคลุมกิจกรรมหลายประเทศ เช่น ความสัมพันธ์ทางทูต การทำสงคราม การค้า สิทธิมนุษยชน และการใช้ทรัพยากรทางทะเลร่วมกัน ตรงข้ามกับกฎหมายระหว่างประเทศแผนกคดีบุคคล หรือกฎหมายเอกชนระหว่างประเทศ (private international law) ซึ่งว่าด้วยการระงับกรณีพิพาททางกฎหมายระหว่างปัจเจกบุคคลในระดับระหว่างประเทศ เช่น ระหว่างคู่กรณีจากสองประเทศที่มีระบบกฎหมายต่างกัน
สุพรรณบุรี (แก้ความกำกวม)
สุพรรณบุรี สามารถหมายถึง
ภูมิคุ้มกันหมู่
ภูมิคุ้มกันหมู่ (herd immunity, herd effect, community immunity, population immunity, social immunity) เป็นการป้องกันโรคติดเชื้อรูปแบบหนึ่ง ซึ่งจะเกิดขึ้นเมื่อสัดส่วนของประชากรที่มีภูมิคุ้มกันต่อโรคติดต่อโรคหนึ่งๆ ไม่ว่าจะเป็นภูมิคุ้มกันที่มาจากการเคยติดโรคหรือจากการได้รับวัคซีนก็ตาม เพิ่มขึ้นจนถึงระดับหนึ่ง เป็นผลให้ประชากรส่วนที่ยังไม่มีภูมิคุ้มกันต่อโรคติดต่อโรคนั้นๆ มีโอกาสต่ำที่จะติดโรค เสมือนว่าได้มีภูมิคุ้มกันไปด้วย เนื่องจากคนที่มีภูมิคุ้มกันนั้นมีโอกาสต่ำที่จะติดโรค และมีโอกาสต่ำที่จะส่งต่อโรคไปยังคนอื่น จึงเป็นการตัดตอนห่วงโซ่ของการติดต่อ ทำให้การแพร่ระบาดของโรคยุติลงหรือช้าลง  ยิ่งในประชากรมีสัดส่วนของคนที่มีภูมิคุ้มกันมากขึ้นเท่าไร โอกาสที่คนที่ยังไม่มีภูมิคุ้มกันจะได้เจอกับผู้ป่วยก็จะยิ่งน้อยลงเท่านั้น ภาวะที่เกิดภูมิคุ้มกันหมู่จึงไม่ได้หมายภาวะที่ประชากรทุกคนมีภูมิคุ้มกันแล้วแต่อย่างใด
การเกิดภูมิคุ้มกันของคนคนหนึ่งอาจเกิดจากการเคยติดโรคมาก่อนแล้วหายจากโรคนั้น หรืออาจเป็นภูมิคุ้มกันที่ได้รับการเสริมขึ้น เช่น จากการรับวัคซีน คนบางคนไม่สามารถจะสร้างภูมิคุ้มกันของตัวเองขึ้นได้จากโรคบางอย่าง เช่น โรคภูมิคุ้มกันบกพร่อง หรือผู้ป่วยโรคมะเร็ง คนกลุ่มนี้มีความจำเป็นอย่างมากที่จะต้องอาศัยผลของภูมิคุ้มกันหมู่ในประชากรที่อาศัย เพื่อลดโอกาสการติดเชื้อโรคเหล่านี้
วราหะ
พระวราหะ (lord Varaha) หรือ วราหาวตาร(Varahavatar) คือเทวดาองค์หนึ่งในศาสนาฮินดู เป็นอวตารของพระวิษณุ โดยปรากฏตามเนื้อเรื่องในคัมภีร์ปุราณะ อุปนิษัท และคัมภีร์อื่น ๆ ในศาสนาฮินดู มีกายเป็นมนุษย์ แต่ศีรษะเป็นหมูป่า หรือปรากฏองค์เป็นหมูป่าทั้งองค์
แบด (อัลบั้ม)
แบด (Bad) เป็นผลงานสตูดิโออัลบั้มชุดที่ 7 ของนักร้องชาวอเมริกัน ไมเคิล แจ็กสัน ออกวางขายเมื่อวันที่ 31 สิงหาคม ค.ศ. 1987 โดยค่ายเอพิก/ซีบีเอส เป็นผลงานในรอบเกือบ 5 ปี หลังจากออกผลงานชุดที่ 6 หลังจากวางขายแล้ว 20 ปี อัลบั้มนี้มียอดขายรวมมากกว่า 32 ล้านชุดทั่วโลก และมียอดจำหน่ายในสหรัฐอเมริกา 9 ล้านชุด แบด ถือเป็นอัลบั้มแรกและอัลบั้มเดียวที่มีซิงเกิ้ลบนชาร์ตบิลบอร์ดฮ็อต 100 จำนวนถึง 5 เพลง อัลบั้มนี้ได้จัดอันดับอยู่ในอัลบั้มเพลงทั่วโลกยอดขายสูงสุดตลอดกาล
ดินดอนสามเหลี่ยมปากแม่น้ำไนล์
ดินดอนสามเหลี่ยมปากแม่น้ำไนล์ (دلتا النيل, Delta an-Nīl or simply الدلتا, ad-Delta ) เป็น ดินดอนสามเหลี่ยมปากแม่น้ำ ที่เกิดขึ้นในอียิปต์ตอนล่าง ซึ่งแม่น้ำไนล์แผ่ขยายออกและระบายลงสู่ทะเลเมดิเตอร์เรเนียน เป็นสันดอนปากแม่น้ำที่ใหญ่ที่สุดแห่งหนึ่งของโลก ตั้งแต่อะเล็กซานเดรียตะวันตก จนถึงพอร์ตซาอิดตะวันออก มีพื้นที่ครอบคลุมชายฝั่งทะเลเมดิเตอร์เรเนียน 240 km และเป็นพื้นที่เกษตรกรรมที่อุดมสมบูรณ์ จากเหนือจรดใต้ดินดอนสามเหลี่ยมปากแม่น้ำมีความยาวประมาณ 160 km ดินดอนสามเหลี่ยมปากแม่น้ำเริ่มต้นตามแม่น้ำจากไคโร
แบด (อัลบั้ม)
แบด ได้รับการบันทึกเสียงช่วงครึ่งปีแรกใน ค.ศ 1987 ธีมแนวเพลงของอัลบั้มกล่าวถึง ความรู้สึกหวาดระแวง ความเอนเอียงของสื่อ เชื้อชาติ ความโรแมนติก การพัฒนาตนเองและ สันติภาพของโลก อัลบั้มนี้ได้รับการยอมรับอย่างกว้างขวางในการสานต่อฐานะของแจ็กสันให้เป็นที่โดดเด่น เช่นเดียวกับการเสริมสร้างภาพลักษณ์ของเขาในฐานะศิลปินเดี่ยว 9 ใน 11 เพลง ถูกปล่อยเป็นซิงเกิล และยังได้รับการเปิดตัวนอกสหรัฐอเมริกาและแคนาดา โดย 5 เพลงจากซิงเกิลที่ถูกปล่อยนี้ ติดอัน 1 บนชาร์ตบิลบอร์ดฮ็อต 100 ในขณะที่ 6 เพลงก็ยังติดชาร์ตบนท๊อป 10 และมี 7 เพลงติดท๊อป 20 อัลบั้ม แบด ขึ้นอันดับ 1 ถึง 13 ประเทศ และขึ้นถึงท๊อป 20 ในประเทศอื่นๆ
วราหะ
ตำนาน
อวตารปางนี้ อยู่ในช่วงสัตยยุค พระวิษณุทรงอวตารเป็นหมูป่า (วราห์) เพื่อปราบแทตย์ ผู้มีนามว่า "หิรัณยากษะ" (ผู้ซึ่งมีนัยน์ตาทอง) ซึ่งเป็นอสูรที่ชั่วร้ายมีความร้ายกาจยิ่งนัก เดิมนั้นอสูรตนนี้ได้บำเพ็ญตบะ เพื่อบูชาพระพรหม ทำให้พระองค์โปรดปรานพอพระทัยยิ่งนัก
แบด (อัลบั้ม)
อัลบั้มนี้ยังเห็นถึงอิสระมากขึ้นกว่าอัลบั้มสองชุดก่อนที่เขาทำมา คือ Off the Wall และชุด Thriller โดยเขามีส่วนร่วมเขียนอัลบั้มชุด แบด ถึง 9 เพลงจากทั้งหมด 11 เพลง และเป็นโปรดิวเซอร์ร่วม  อัลบั้มประสบความสำเร็จในช่วงปลายทศวรรษ 1980 ได้รับ 2 รางวัลแกรมมี่ โดยรับ 1 รางวัลในสาขามิวสิกวิดีโอยอดเยี่ยม สำหรับเพลง "Leave Me Alone" และ  Best Engineered Album - Non Classical โดย Bruce Swedien & Humberto Gatica แบด ติดอันดับ 24 ในการจัดอันดับ 100 อันดับอัลบั้มยอดเยี่ยมตลอดกาลของคนรุ่นเอ็มทีวี ทางช่องวีเอชวัน ยังติดอันดับ 202 ของนิตยสารโรลลิงสโตน ในการจัดอันดับ 500 อัลบั้มยอดเยี่ยมที่สุดตลอดกาล
วราหะ
วิหาร
ฯลฯ
อ้างอิง
http://huexonline.com/knowledge/20/83/
ธงประธานาธิบดียูเครน
ธงประธานาธิบดียูเครน เป็นธงประจำตำแหน่งของประธานาธิบดียูเครน
ธงประธานาธิบดียูเครนได้รับการกำหนดรับรองตามกฤษฎีกาประธานาธิบดียูเครนเมื่อวันที่ 24 พฤศจิกายน ค.ศ. 1999 และนำไปใช้ในพิธีสาบานตนเข้ารับตำแหน่ง ประธานศาลรัฐธรรมนูญยูเครนจะเป็นผู้มอบธงนี้แก่ประธานาธิบดี ในขณะที่ประธานาธิบดีกล่าวสุนทรพจน์ในพิธีสาบานตน ประธานาธิบดีจะไปนั่งที่นั่งพิเศษในห้องประชุมสภาสูงสุดยูเครน ข้างที่นั่งนั้นจะเป็นธงชัยประธานาธิบดี
ลักษณะ
ธงประธานาธิบดียูเครนมีลักษณะเป็นธงสี่เหลี่ยมจัตุรัสสีน้ำเงิน ตรงกลางมีตราสามง่ามทองคำซึ่งเป็นตราแผ่นดินยูเครนที่มีพระลัญจกรของเจ้าชายวอลอดือมือร์ผู้ยิ่งใหญ่เป็นต้นแบบ และตรงขอบปักลายพืชพรรณสีทอง ธงประธานาธิบดียูเครนปักด้วยผ้าไหมทั้งสองหน้าโดยใช้เทคโนโลยีคอมพิวเตอร์ ด้านหนึ่งของธงประธานาธิบดีใช้ด้ายทองคำบริสุทธิ์และทองคำเหลืองมากกว่าหนึ่งล้านเข็ม ตราสามง่ามทองคำปักด้วยวิธีการพิเศษ ธงพระอิสริยยศกษัตริย์อังกฤษ ธงประธานาธิบดีสหรัฐ และธงประธานาธิบดีฝรั่งเศสก็ใช้เทคโนโลยีเดียวกัน
ยอดเสาธงประธานาธิบดียูเครนเป็นทองเหลืองและโอนิกซ์ประดับขอบทอง เสาธงทำด้วยด้ามไม้ ธงประธานาธิบดียูเครนใช้กับประธานาธิบดียูเครนในทุกโอกาส
โอมาร์ คัยยาม
โอมาร์ คัยยาม (18 พฤษภาคม ค.ศ. 1048 - 4 ธันวาคม ค.ศ. 1131; เปอร์เซีย عمر خیام) เกิดในเมืองเนชาปูร เมืองหลวงของเขตการปกครองคุรอซาน ในเปอร์เซีย (ประเทศอิหร่าน)
โอมาร์ คัยยาม เป็นกวี นักปราชญ์ นักดาราศาสตร์ นักคณิตศาสตร์ และแพทย์ชาวเปอร์เซียที่ได้รับอิทธิพลจากอะบู เรฮัน อัลบิรูนีและอวิเซนนา เขาเป็นผู้ประพันธ์รุไบยาตอันลือชื่อ โดยผลงานของเขาเป็นต้นแบบของผลงานของอัตตาร์แห่งเนชาปูร คัยยามมีชื่อในภาษาอาหรับว่า "ฆิยาษุดดีน อะบุลฟาติฮฺ อุมัร บิน อิบรอฮีม อัลคอยยาม" (غياث الدين ابو الفتح عمر بن ابراهيم خيام نيشابوري) คำว่า "คัยยาม" (خیام) เป็นคำยืมจากภาษาอาหรับ มีความหมายว่า "ผู้สร้างกระโจมพัก"
มะลิกชาห์ ญะลาลุดดีน กษัตริย์ราชวงศ์สัลจูกได้มีรับสั่งให้คัยยามมาที่หอดูดาวแห่งใหม่ในเมืองเรย์ (Ray) ในราวปี 1074 เพื่อปฏิรูปแก้ไขปฏิทินสุริยคติที่ใช้ในอิหร่านเป็นเวลานาน คัยยามได้นำเสนอปฏิทินที่มีความถูกต้องแม่นยำและตั้งชื่อว่า อัตตารีค อัลญะลาลีย์ (เพื่อเป็นเกียรติแก่กษัตริย์ญะลาลุดดีน) ซึ่งมีความผิดพลาดเพียงวันเดียวในรอบ 3770 ปี และมีความถูกต้องเหนือกว่าปฏิทินกริกอเรียนที่มีความผิดพลาด 1 วันใน 3330 ปี
อ้างอิง
10481131
อมัลเทีย (ดาวบริวาร)
อมัลเทีย (Amalthea, Αμάλθεια) บ้างเรียก จูปิเตอร์ 5 เป็นดาวบริวารของดาวพฤหัสบดี มีระยะทางห่างจากดาวแม่เป็นอันดับที่ 3 ค้นพบเมื่อวันที่ 9 กันยายน พ.ศ. 2435 โดยเอดวาร์ด อีเมอร์สัน บาร์นาร์ดและได้ตั้งชื่อตามอมัลเทียที่เป็นนิมฟ์ในเทพปกรณัมกรีก
อมัลเทียอยู่ในวงโคจรใกล้ดาวพฤหัสบดีและอยู่ที่ในขอบชั้นนอกของชั้นวงแหวนเบาบางอมัลเทีย (Amalthea Gossamer Ring) ซึ่งเป็นวงแหวนที่เกิดขึ้นจากการสะสมของฝุ่นที่หลุดออกจากพื้นผิวของอมัลเทีย เมื่อมองจากพื้นผิวของอมัลเทียจะปรากฏภาพอันน่าอัศจรรย์ใจของดาวพฤหัสบดีขนาดใหญ่ โดยปรากฏขนาดเส้นผ่านศูนย์กลางราว 46.5 องศา อมัลเทียเป็นดาวบริวารขนาดใหญ่ที่สุดในบรรดาดาวบริวารชั้นในของดาวพฤหัสบดี อมัลเทียมีรูปร่างที่ไร้รูปทรงและมีสีแดง นักวิทยาศาสตร์คาดว่าอมัลเทียประกอบขึ้นจากน้ำแข็งที่เป็นรูพรุนซึ่งเจือด้วยสสารอื่น ๆ ที่ยังไม่ทราบแน่ชัด บนพื้นผิวพบร่องรอยของหลุมอุกกาบาตและเทือกเขาสูง
มีการถ่ายภาพอมัลเทียได้ใน พ.ศ. 2522 และ พ.ศ. 2523 โดยยานอวกาศวอยเอจเจอร์ 1 และ 2 และต่อมาในช่วงทศวรรษ 1990 โดยยานอวกาศกาลิเลโอ
การค้นพบ
อมัลเทียค้นพบในวันที่ 9 เดือนกันยายน พ.ศ. 2435 โดยเอดวาร์ด อีเมอร์สัน บาร์นาร์ดซึ่งใช้กล้องโทรทรรศน์หักเหแสงขนาด 36 นิ้ว (91 เซนติเมตร) ในหอดูดาวลิก อมัลเทียเป็นดาวบริวารดวงสุดท้ายที่ค้นพบจากการสังเกตภาพโดยตรง (ตรงข้ามกับการสังเกตจากภาพถ่าย) และเป็นดาวบริวารดวงแรกภายหลังจากที่กาลิเลโอ กาลิเลอีค้นพบดวงจันทร์ของกาลิเลโอใน พ.ศ. 2153
วงโคจร
อมัลเทียโคจรรอบดาวพฤหัสบดี โดยมีระยะทางห่างจากดาวพฤหัสบดี 181 000 กิโลเมตร (2.54 เท่าของรัศมีของดาวพฤหัสบดี) วงโคจรของอมัลเทียเป็นวงรีโดยมีความเยื้อง 0.003 และทำมุมเอียง 0.37° กับเส้นศูนย์ของดาวพฤหัสบดี ค่าความเยื้องและมุมเอียงแม้ว่าจะมีขนาดเพียงเล็กน้อยก็ตามเป็นความผิดปกติของวงโคจรของดาวบริวารชั้นในซึ่งเป็นอิทธิพบจากดวงจันทร์ของกาลิเลโอดวงในสุดคือไอโอ: ในอดีตที่ผ่านมาอมัลเทียได้ผ่านการสั่นพ้องของวงโคจรกับไอโอหลายต่อหลายครั้งจนทำให้เกิดความเยื้องและมุมเอียงดังเช่นปัจจุบัน (การสั่นพ้องของวงโคจรเกิดขึ้นเมื่องอัตราส่วนของคาบการโคจรของวัตถุสองชิ้นเป็นอัตราส่วนจำนวนเต็ม เช่น m:n)
ลักษณะทางกายภาพ
พื้นผิวของอมัลเทียเป็นสีแดงเข้ม (เกิดเนื่องจากความสามารถในการสะท้อนแสงที่มากขึ้นตามความยาวคลื่นแสงจากสีเขียวไปยังความยาวคลื่นแสงใกล้แสงอินฟราเรด) สีแดงที่เกิดขึ้นอาจจะมาจากกำมะถันซึ่งมีต้นกำเนิดมาจากดวงจันทร์ไอโอ หรือจากวัสดุอื่น ๆ ที่ไม่ใช่น้ำแข็ง รอยแต้มสีเขียวสดใสปรากฏอยู่ตามพื้นที่ลาดชันขนาดใหญ่หลายแห่งบนอมัลเทียแต่ต้นกำเนิดของสีเขียวสดใสนี้ยังคงเป็นปริศนา พื้นผิวของอมัลเทียสุกสว่างกว่าพื้นผิวของดาวบริวารชั้นในของดาวพฤหัสบดีดวงอื่น ๆ อยู่เล็กน้อย นอกจากนี้ความสว่างของซีกหัว และซีกหางก็มีความแตกต่างกัน โดยซีกหัวสว่างกว่าซีกหางราว 1.3 เท่า ความไม่สมมาตรนี้อาจจะเกิดจากความเร็วและความถี่ของการพุ่งชนของอุกกาบาตในบริเวณส่วนหัวที่มากกว่าบริเวณส่วนหางซึ่งทำให้สสารที่มีความสุกสว่างซึ่งอาจจะเป็นน้ำแข็งซึ่งอยู่ภายในของดวงจันทร์ถูกกระแทกออกมายังพื้นผิวด้านบนของดวงจันทร์
อมัลเทียมีรูปร่างที่ไร้รูปทรงโดยมีรูปร่างคล้ายทรงรีขนาดประมาณ 250 x 146 x 128 กิโลเมตร โดยมีขนาดพื้นที่ผิวระหว่าง 88,000 ถึง 170,000 ตารางกิโลเมตร คาดการณ์ว่าน่าจะประมาณ 130,000 ตารางกิโลเมตร แกนยาวของอมัลเทียจะถูกล็อกด้วยแรงน้ำขึ้นน้ำลงให้ชี้เข้าหาดาวพฤหัสบดีตลอดเวลาซึ่งเป็นปรากฏการณ์เดียวกันกับดาวบริวารชั้นในของดาวพฤหัสบดีดวงอื่น ๆ พื้นผิวของดวงจันทร์เต็มไปด้วยร่องรอยของการพุ่งชนของอุกกาบาตบางแห่งซึ่งมีขนาดใหญ่มากเมื่อเทียบกับขนาดของดวงจันทร์ เช่น แอ่งอุตกาบาตแพนซึ่งเป็นหลุมอุกกาบาตที่มีขนาดใหญ่ที่สุดโดยมีขนาดปากหลุมกว้าง 100 กิโลเมตร และลึกไม่ต่ำกว่า 8 กิโลเมตร หลุมอุกกาบาตไกอา กว้าง 80 กิโลเมตรซึ่งอาจจะลึกไม่ต่ำกว่าสองเท่าของความลึกของหลุมอุกกาบาตแพน อมัลเทียมีภูเขา 2 แห่ง ชื่อ Mons Lyctas และ Mons Ida ซึ่งมีความสูงถึง 20 กิโลเมตร
จากรูปร่างที่ไร้รูปทรงและขนาดที่ใหญ่ของอมัลเทียทำให้ในอดีตได้มีการสรุปว่าอมัลเทียมีส่วนประกอบหลักเป็นของแข็งและคงตัว ซึ่งเป็นคำอธิบายว่าถ้าหากว่าส่วนประกอบหลักของดวงจันทร์เป็นน้ำแข็งหรือสสารอ่อนอื่น ๆ ส่วนประกอบเหล่านี้ควรจะถูกแรงดึงดูดของดวงจันทร์เองดึงออกจนกลายเป็นรูปทรงกลมมากกว่ารูปร่างดังเช่นปัจจุบัน อย่างไรก็ตามในวันที่ 5 เดือนพฤศจิกายน พ.ศ. 2548 ยานอวกาศกาลิเลโอได้บินผ่านในระยะห่างต่ำกว่า 160 กิโลเมตรจากอมัลเทีย และระยะทางที่เบี่ยงเบนของวงโคจรของอมัลเทียจะใช้ในการคำนวณหามวลของดวงจันทร์ (ปริมาตรของดวงจันทร์ได้คำนวณไว้ก่อนหน้านี้จากการวิเคราะห์ภาพถ่ายที่มีทั้งหมด คาดว่าจะมีความผิดพลาดไม่เกิน 10%) ในที่สุดเราก็สามารถหาความหนาแน่นของอมัลเทียได้ 0.86 กรัม ต่อ ลูกบาศก์เซนติเมตร ดังนั้นส่วนประกอบหลักของอมัลเทียจะต้องเป็นน้ำแข็งหรือโครงสร้างของดวงจันทร์ต้องเป็นโพรงหรือรูพรุน หรือโครงสร้างหรือส่วนประกอบอื่น ๆ ที่ผสมผสานกัน ในการวัดเมื่อเร็ว ๆ นี้ โดยกล้องโทรทรรศน์ซูบารุได้ชี้ว่าดวงจันทร์ประกอบด้วยน้ำแข็งเป็นส่วนประกอบหลัก ซึ่งดวงจันทร์ไม่สามารถก่อตัวขึ้นได้ที่ตำแหน่งปัจจุบัน เนื่องจากดาวพฤหัสบดีในยุคก่อกำเนิดจะมีความร้อนสูงมาก ซึ่งจะละลายดวงจันทร์ก่อนที่ดวงจันทร์จะก่อตัวขึ้นมาได้ ดังนั้น จึงเป็นไปได้สูงที่ดวงจันทร์จะก่อตัวในวงโคจรที่ห่างไกลจากดาวพฤหัสบดี หรืออาจจะเป็นวัตถุที่พลัดหลงเข้ามาในระบบสุริยะและถูกดาวพฤหัสบดีจับยึดไว้ เป็นที่น่าเสียดายว่าไม่มีภาพถ่ายจากยานในขณะที่บินผ่านเนื่องจากเกิดความเสียหายของกล้องถ่ายภาพของยานกาลิเลโอจากการแผ่รังสี ในเดือนมกราคม พ.ศ. 2545 และภาพถ่ายอื่น ๆ ที่ได้มีความละเอียดต่ำ
อมัลเทียแผ่ความร้อนออกมามากกว่าที่รับจากดวงอาทิตย์เล็กน้อยซึ่งอาจจะเกิดจากอิทธิพลฟลักซ์ความร้อนของดาวพฤหัส (<9 เคลวิน) แสงแดงซึ่งสะท้อนจากดาวพฤหัสบดี (<5 K) และการโจมตีโดยอนุภาค (<2 K) ซึ่งเป็นลักษณะเดียวกันกับที่เกิดขึ้นกับดวงจันทร์ไอโอถึงแม้ว่าจะเกิดขึ้นจากต่างสาเหตุกัน
ชื่อสถานที่ทางภูมิศาสตร์
มีสถานที่อยู่ 4 ที่ซึ่งได้มีการตั้งชื่อบนอมัลเทีย ได้แก่หลุมอุกกาบาต 2 หลุมและพื้นที่สว่าง (faculae) ซึ่งเชื่อว่าเป็นภูเขา พื้นที่สว่างนี้ตั้งอยู่บนขอบของสันเขาด้านตรงข้ามดาวพฤหัสของอมัลเทีย
ความสัมพันธ์กับวงแหวนของดาวพฤหัสบดี
เนื่องด้วยความหนาแน่นที่ต่ำมากและรูปร่างที่ไร้รูปทรงของดวงจันทร์ทำให้เกิดความเร็วหลุดพ้น ณ จุดใด ๆ บนพื้นผิวของอมัลเทียมีค่าไม่เกิน 1 เมตร ต่อ วินาที ซึ่งเป็นค่าที่ห่างไกลจากค่าความเร็วหลุดพ้นของดาวพฤหัสบดีอย่างมาก ที่ความเร็วหลุดพ้นต่ำขนาดนี้แม้แต่ฝุ่นก็สามารถหลุดออกจากดวงจันทร์ได้โดยง่ายแม้เพียงการพุ่งชนของอุกกาบาตขนาดไมโคร ซึ่งฝุ่นที่หลุดออกจากผิวดวงจันทร์นี่เองที่ได้รวมตัวและก่อเกิดเป็นชั้นวงแหวนเบาบางอมัลเทีย
ในระหว่างที่ยานกาลิเลโอบินผ่านอมัลเทีย ยานกาลิเลโอได้ตรวจพบสัญญาณกระพริบ 9 ครั้งซึ่งน่าจะเป็นดวงจันทร์ขนาดเล็กซึ่งอยู่ใกล้เคียงกับวงโคจรของอมัลเทีย เนื่องจากสัญญาณตรวจพบได้จากจุดเดียวเท่านั้น จึงไม่สามารถวัดระยะทางที่แท้จริงได้ ดวงจันทร์ขนาดเล็กอาจมีขนาดได้ตั้งแต่ก้อนกรวดหรือสนามกีฬา ยังไม่เป็นที่ทราบถึงต้นกำเนิดของดวงจันทร์ขนาดเล็กเหล่านี้ บางทีอาจถูกจับไว้โดยแรงดึงดูดในตำแหน่งวงโคจรปัจจุบัน หรืออาจเป็นชิ้นส่วนที่หลุดออกมาเมื่อดวงจันทร์ถูกอุกกาบาตชน ในวงโคจรต่อไปซึ่งเป็นวงโคจรสุดท้ายของยานกาลิเลโอ ยานได้ตรวจพบดวงจันทร์ขนาดเล็กอีกจำนวนมาก อย่างไรก็ตามในครั้งนี้อมัลเทียได้โคจรอยู่ที่อีกด้านของดางพฤหัสบดี ดังนั้นจึงน่าจะเป็นไปได้ที่วัตถุเหล่านี้จะก่อตัวขึ้นเป็นวงแหวนรอบดาวพฤหัสบดีซึ่งอยู่ใกล้เคียงกับวงโคจรของอมัลเทีย
ทิวทัศน์ของอมัลเทียและทิวทัศน์ที่มองจากอมัลเทีย
จากพื้นผิวของดาวพฤหัสบดีหรือเหนือชั้นเมฆของดาวพฤหสับดี อมัลเทียจะปรากฏอย่างสุกสว่างด้วยค่าความส่องสว่างปรากฏที่ – 4.7 ซึ่งเป็นความสว่างระดับเดียวกับดาวศุกร์เมื่อมองจากโลก แต่อมัลเทียปรากฏขนาดเพียง 8 ลิปดา (arcminutes) ซึ่งมีขนาดเล็กจนสังเกตได้ยาก คาบการโคจรของอมัลเทียยาวกว่าวันของดาวพฤหัสบดีเพียงเล็กน้อย (สำหรับกรณีนี้ประมาณ 20%) ซึ่งหมายความว่าอมัลเทียเดินทางข้ามขอบฟ้าของดาวพฤหัสบดีอย่างช้า ๆ เวลาตั้งแต่ดวงจันทร์อมัลเทียขึ้นถึงดวงจันทร์อมัลเทียลับขอบฟ้าจะมากกว่า 29 ชั่วโมง จากพื้นผิวของอมัลเทียดาวพฤหัสบดีปรากฏขนาดใหญ่มากประมาณ 46 องศา อมัลเทียมีขนาดใหญ่ประมาณ 92 เท่าของจันทร์เต็มดวงเมื่อมองจากโลกเพราะว่าการหมุนไปพร้อมกันกับดาวพฤหัสบดีจะปรากฏคงที่บนท้องฟ้าไม่เคลื่อนที่ไปไหน และจะไม่สามารถมองเห็นได้จากอีกด้านของอมัลเทีย ดวงอาทิตย์ถูกดาวพฤหัสบดีบดบังราวหนึ่งชั่วโมงครึ่งทุก ๆ ครั้งที่โคจรครบหนึ่งรอบ และด้วยคาบการโคจรของอมัลเทียที่สั้นมากทำให้มีช่วงเวลากลางวันสั้นกว่าหกชั่วโมง แม้ว่าดาวพฤหัสบดีจะปรากฏความสว่างมากกว่า 900 เท่าเมื่อเทียบกับดวงจันทร์เต็มดวงที่มองจากโลก แต่ก็กระจายไปบนพื้นที่มากกว่า 8500 เท่า ดังนั้น จึงไม่สว่างมากกว่าเมื่อเทียบต่อหนึ่งหน่วยพื้นที่
ในนวนิยาย
อมัลเทียปรากฏเป็นฉากในบันเทิงคดีแนววิทยาศาสตร์หลายชิ้น รวมทั้งงานของอาร์เธอร์ ซี. คลาร์กและเจมส์ บลิช
โรส เอ็นเตอร์เทนเมนท์ คอร์ปอเรชั่น
โรส เอ็นเตอร์เทนเมนท์ คอร์ปอเรชั่น (อังกฤษ​​: Rose​ Entertainment​ Corporation) เดิมชื่อ โรส วิดีโอ​ (Rose​ Video)​ เป็น​บริษัทผู้ถือลิขสิทธิ์อนิเมะและภาพยนตร์ในประเทศไทย ก่อตั้งใน พ.ศ. 2529 โดย พีรพล มนต์พิชิต บริษัทในยุคแรกเป็นร้านเช่าวิดีโอ ต่อมาบริษัทหันมาซื้อลิขสิทธิ์ภาพยนตร์ สู่การผลิตและจัดจำหน่ายภาพยนตร์ต่างประเทศรวมถึงอนิเมะ (ในนาม โรส แอนิเมชั่น) ต่อมาในช่วงปลายปี 2549 โรส วิดีโอได้เปลี่ยนชื่อบริษัทมาเป็น บริษัท โรส มีเดีย แอนด์ เอ็นเตอร์เทนเม้นท์ จำกัด, ปัจจุบัน โรส เอ็นเตอร์เทนเมนท์ คอร์ปอเรชันยังถือลิขสิทธิ์ เพลง และความบันเทิงอื่น ๆ โดยจัดจำหน่ายทั้ง VCD, DVD นอกจากนี้ยังนำการ์ตูนมาฉายทางฟรีทีวีและเคเบิลทีวี ทางแก๊งการ์ตูน แชนแนล (ปัจจุบันได้ยุติออกอากาศทางระบบ c-band เมื่อวันที่ 31 ธันวาคม 2560) ล่าสุดโรส เอ็นเตอร์เทนเมนท์ คอร์ปอเรชัน มีช่องรายการเพลงลูกกรุง ลูกทุ่ง และลิเก ทางช่อง 4050 แชนแนล ออกอากาศครั้งแรกวันที่ 1 มกราคม 2554 พร้อมกันนั้น ยังเปิดบริษัท เซนชู พับลิชชิ่ง เพื่อตีพิมพ์นิตยสารข่าวสารวงการ์การ์ตูน ในชื่อ เซนชูแมกกาซีน (ปัจจุบันได้ยุติการจำหน่ายแล้ว) และตีพิมพ์มังงะลิขสิทธิ์ ชื่อ เซนชู คอมมิค ด้วย นอกจากนี้ยังก่อตั้ง บริษัท ดับเบิ้ล เอ็น จำกัด เพื่อผลิตและจำหน่ายเสื้อยืดคอลเล็คชั่นการ์ตูนชั้นนำ (ก่อตั้งในปี พ.ศ. 2545) และจัดตั้งบริษัท โรส อาร์ทิสท์ แมเนจเมนท์ จำกัด เพื่อประกอบธุรกิจการจัดการศิลปิน อาทิ บีเอ็นเคโฟร์ตีเอต (ในนาม BNK48 Office)
เอนเซนาดา (รัฐบาฮากาลิฟอร์เนีย)
เอนเซนาดา (Ensenada) เป็นเมืองชายฝั่งของประเทศเม็กซิโก เป็นเมืองใหญ่อันดับ 3 ของรัฐบาฮากาลิฟอร์เนีย ตั้งอยู่ทางตอนใต้ของเมืองแซนดีเอโก สหรัฐอเมริการาว 125 กม. (78 ไมล์) บนคาบสมุทรบาฮากาลีฟอร์เนีย เมืองมีฉายาว่า La Cenicienta del Pacífico หรือ ซินเดเรลลาแห่งแปซิฟิก
เป็นหนึ่งในเมืองแรก ๆ ที่มีการตั้งถิ่นฐานขึ้นในเดอะแคลิฟอร์เนียส์ เมืองเป็นจุดหมายปลายทางของเรือสำราญ มีศูนย์อวกาศ มีการผลิตไวน์องุ่น เมืองมีประชากร 279,765 คน (พ.ศ. 2553) โดยคิดเป็น 59% ของประชากรในเทศบาล
เอนเซนาดา เป็นเมืองหนึ่งในโครงการ UNESCO´s Creative Cities Network ตั้งแต่ปี พ.ศ. 2558
มยุรี พันธนาม
มยุรี พันธนาม ชื่อเล่น ดาว เป็นนักร้องลูกทุ่งหญิง (เกิด 24 มิถุนายน พ.ศ. 2512) เข้าสู่วงการเพลงเมื่อ พ.ศ. 2535 และโด่งดังเป็นที่รู้จักในเพลง "มีเมียแล้วไม่เอา"
ประวัติ
มยุรี พันธนาม ชื่อเล่น ดาว เกิดเมื่อวันที่ 24 มิถุนายน พ.ศ. 2512 นักร้องจากภาคอีสานอีกคนที่มีภูมิลำเนาเดิมตำบลบ้านนาไร่ใหญ่ อำเภอเสนางคนิคม จังหวัดอำนาจเจริญ เป็นบุตรของนายสมบูรณ์และนางเสวย พันธนาม จากบ้านมาทำงานในเมืองกรุงในตำแหน่งหรูคนรับใช้ในบ้าน
ธรรม
ธรรม หมายถึง สภาพที่ทรงไว้, ธรรมดา, ธรรมชาติ, สภาวธรรม, สัจจธรรม, ความจริง; เหตุ, ต้นเหตุ; สิ่ง, ปรากฏการณ์, ธรรมารมณ์, สิ่งที่ใจคิด; คุณธรรม,ความดี, ความถูกต้อง, ความประพฤติชอบ; หลักการ, แบบแผน, ธรรมเนียม, หน้าที่; คติธรรม ธรรรมสอนวใจ; ความชอบ, ความยุติธรรม; พระธรรม, ท่านพุทธทาสภิกขุ ให้คำนิยามไว้ในหนังสือของท่านว่า ธรรม มีความหมายที่ยิ่งใหญ่ ไม่สามารถหาคำพูดที่เป็นภาษาของมนุษย์มานิยามได้ แต่ขอนิยามให้เข้าใจพอสังเขปไว้ด้วยความว่า หน้าที่ เพราะไม่มีสิ่งใดในสากลโลกที่ไม่มีหน้าที่ ธรรมนั้นคือความเที่ยงธรรม ยุติธรรม ในหลักธรรมนั้น จรรยาบรร มีธรรมเป็นที่ตั้ง
พระธรรมในพุทธศาสนา
ศาสนาพุทธเรียกธรรมว่าพระธรรม คือหลักความเป็นไปของโลก เน้นความจริงที่เกิดขึ้นกับโลก การเกิด ดับ ไม่มุ่งเน้นความสบาย พระพุทธศาสนาสอนให้มุ่งเน้นในส่วนที่โลกกำลังดำเนินอยู่ เกี่ยวพัน เกี่ยวข้องกับระบบทั้งมวล เราอยู่ในจักรวาล ก็ย่อมดำเนินตามระบบของจักรวาล เราอยู่ในโลกก็ย่อมดำเนินตามระบบของโลก ทุกอย่างล้วนเกี่ยวข้องกับธรรมชาติ ธรรมชาติก็คือระบบ ทุกอย่างพัวพันกับระบบ พระพุทธเจ้าสอนให้รู้จักระบบ และอยู่บนระบบได้อย่างเป็นสุข รู้ทันระบบ ดำเนินอยู่ในระบบได้อย่างเป็นสุข ไม่ระแวงกับระบบ แต่สามารถอยู่ในขณะที่ระบบกำลังกลั่นแกล้งเราได้ อยู่กับธรรมชาติ ได้อย่างเป็นสุข รู้ทางพ้นจากทุกข์ หรือพ้นจากระบบได้ในทางที่ถูกต้อง เหมาะสม นี่คือ หลักธรรมในพระพุทธศาสนาที่แท้จริง ในพระไตรปิฎกของพุทธศาสนาจะพบคำว่า ธรรมและวินัย ควบกันไปเช่นพระพุทธเจ้า ตรัสไว้ว่า
คำว่า ธรรม พระพรหมคุณาภรณ์ (ประยุทธ์ ปยุตฺโต) และหลวงพ่อพุทธทาสกล่าวว่า คือ คำว่า ธรรม พระราชวรมุนี (ประยุทธ์ ปยุตโต) กล่าวไว้ว่า คือ “สภาพที่ทรงไว้, ธรรมดา, ธรรมชาติ สภาวะธรรม, สัจธรรม, ความจริง, เหดุ, ต้นเหตุ, สิ่ง, ปรากฏการณ์ ฯลฯ
เทศบาลเมืองหนองกี่
หนองกี่ เป็นเทศบาลเมืองซึ่งมีอาณาเขตครอบคลุมพื้นที่ตำบลหนองกี่ในอำเภอกบินทร์บุรี จังหวัดปราจีนบุรี เดิมมีฐานะเป็นองค์การบริหารส่วนตำบล แล้วจึงยกฐานะเป็นเทศบาลเมืองใน พ.ศ. 2563 ปัจจุบันในเขตเทศบาลมีประชากร 15,465 คน
ในอดีต พื้นที่ของเทศบาลเคยเป็นป่าที่อุดมสมบูรณ์มาก ต่อมาได้มีชาวบ้านเข้ามาตั้งถิ่นฐานเพราะเห็นว่าเป็นพื้นที่อุดมสมบูรณ์ และเมื่อมีประชากรมากขึ้น ทำให้เกิดการจัดตั้งตำบลหนองกี่ สภาพภูมิประเทศในปัจจุบันเป็นที่ราบ ดินเป็นดินร่วนปนทราย ประชากรส่วนใหญ่ประกอบอาชีพเกษตรกรรม พืชเศรษฐกิจที่สำคัญคือ อ้อย โดยมีการแปรรูปอ้อยไปทำเป็นอ้อยควั่นและน้ำอ้อยบรรจุขวด
ฝันจีน
ฝันจีน (Chinese Dream, จงกั๋วเมิ่ง) เป็นคำใหม่ในความคิดสังคมนิยมจีนและอธิบายชุดอุดมคติในสาธารณรัฐประชาชนจีน นักหนังสือพิมพ์ ข้าราชการรัฐบาลและนักเคลื่อนไหวใช้คำนี้อธิบายบทบาทของปัจเจกบุคคลในสังคมจีน
ในปี 2556 เลขาธิการพรรคคอมมิวนิสต์จีน สี จิ้นผิง เริ่มส่งเสริมวลีดังกล่าวเป็นคำขวัญ นำให้มีการใช้อย่างกว้างขวางในสื่อจีน สีอธิบายฝันนี้ว่าเป็น "การคืนพลังชาติ การพัฒนาการดำรงชีพของประชาชน ความมั่งคั่ง การสร้างสังคมที่ดีกว่าและการเสริมกำลังทหาร" เขายังแถลงว่า เยาวชนควร "กล้าฝัน เพียรทำงานเพื่อเติมเต็มฝันและมีส่วนให้ชาติกลับมีชีวิตอีกครั้ง" วารสารทฤษฎีของพรรค ฉิวชื่อ ว่า ฝันจีนว่าด้วยความมั่งคั่งของจีน ความพยายามร่วม สังคมนิยมและเกียรติยศแห่งชาติ
แม้นักหนังสือพิมพ์ตะวันตกและนักเคลื่อนไหวจีนจำนวนมากเคยใช้วลีนี้ แต่บ้างเชื่อว่า การแปลบทความนิวยอร์กไทมส์ เขียนโดยนักหนังสือพิมพ์ชาวอเมริกัน ทอมัส ฟรีดแมน "จีนต้องการฝันของตัว" (China Needs Its Own Dream) ได้รับความชอบจากการเผยแพร่มโนทัศน์นี้ในประเทศจีน เขาว่า คำนี้มาจากเพ็กกี ลิวและโครงการฝันจีนขององค์การนอกภาครัฐด้านสิ่งแวดล้อม JUCCCE  ซึ่งนิยามฝันจีนว่าเป็นการพัฒนาอย่างยั่งยืน
ปรียานุช ปานประดับ
ปรียานุช ปานประดับ (Preeyanuch Panpradub) ชื่อเล่น นุช (เกิด 18 ธันวาคม พ.ศ. 2506) เป็นผู้หญิงไทยคนที่ 2 ที่ได้รับตำแหน่งมิสเอเชียแปซิฟิก เป็นนักแสดง ผู้จัดละคร และผู้เขียนบทโทรทัศน์ โดยใช้นามปากกาว่า นายพันดี เป็นคู่ชีวิตกับนพพล โกมารชุน บุตรชายของจุรี โอศิริ และเสนอ โกมารชุน
ชีวิตช่วงแรก
ปรียานุช จบการศึกษาจากโรงเรียนสาธิตปทุมวัน ได้รับทุนไปศึกษาที่รัสเซีย 2 ปี และกลับมาจบปริญญาตรีนิติศาสตรบัณฑิตที่มหาวิทยาลัยศรีปทุม
ประกวดนางงาม
ปรียานุชเข้าสู่วงการนางงามโดยการเข้าประกวด มิสไทยแลนด์เวิลด์ 1986 แต่เข้าถึงเพียงรอบ 10 คนสุดท้าย โดยมีแสงระวี อัศวรักษ์ ครองมงกุฎปีนั้นที่มีเหตุการณ์กระชากมงกุฎเกิดขึ้น และ ดวงเดือน จิไธสงค์ เป็นรองอันดับ 1กับ ศุภรานันท์ พันธ์ชูจิตร เป็นรองอันดับ 2
2 ปี ถัดมา ปรียานุช เข้าประกวดนางสาวไทย พ.ศ. 2531 และเป็นม้ามืดคว้าตำแหน่งรองอันดับ 1 ชนะศุภรานันท์ พันธ์ชูจิตร ที่ได้เพียงรองอันดับ 3 โดยภรณ์ทิพย์ นาคหิรัญกนก ได้เป็นนางสาวไทยในปีนั้น และต่อมาได้เป็นนางงามจักรวาล 1988
ปรียานุชได้รับสิทธิ์เป็นตัวแทนสาวไทยไปประกวดมิสเอเชียแปซิฟิก ปี 1988 ซึ่งจัดการเก็บตัวที่ฟิลิปปินส์ และประกวดที่ ฮ่องกง ซึ่งในตอนแรกช่อง 3 จะส่ง กรองทอง รัชตะวรรณ รอง 1 มิสไทยแลนด์เวิลด์ 1987 (ต่อมาเป็นนางแบบและได้ขึ้นปก Penthouse ภาษาไทยฉบับปฐมฤกษ์) แต่ในที่สุด ช่อง 7 แย่งสิทธิกลับคืนมาได้และส่งปรียานุชไปประกวด
ในการเก็บตัวที่ฟิลิปปินส์ ปรียานุชได้รับ 2 รางวัลคือ บุคลิกภาพ และขวัญใจช่างภาพ และได้ขึ้นแท่นเป็นตัวเก็งที่จะคว้ามงกุฎ
ในการประกวดรอบสุดท้ายที่ฮ่องกง ปรียานุช ประเดิมตำแหน่งแรกของการถ่ายทอดสดคือชุดประจำชาติยอดเยี่ยม ซึ่งบังเอิญว่าปีนั้นกงสุลไทยประจำฮ่องกง ลิขสิทธิ์ ปานสมจิตร ได้รับเชิญเป็นผู้มอบรางวัล
ปรียานุชได้รับการประกาศชื่อเข้ารอบ 16 คน และ 8 คนตามลำดับ ในรอบ 8 คนปรียานุชตอบคำถามเป็นภาษาไทยเกี่ยวกับสวรรค์ของประเทศไทย โดยมีล่ามแปลเป็นภาษาอังกฤษ
จาก 8 คน พิธีกรประกาศรองอันดับ 4 - 1 ได้แก่ Miss Korea, Miss Nothern Nicosia (Cyprus), Miss Israel และ Miss Mexico ตามลำดับ เหลือเพียง Miss Costa Rica (ตัวเก็งอีกคนหนึ่ง เคยเข้าประกวดแต่ตกรอบแรกจาก นางงามจักรวาล 1988 ที่ปุ๋ยภรณ์ทิพย์ นาคหิรัญกนกได้มงกุฎ) , Miss Panama, Miss Thailand และ Miss Turkey ซึ่งปรียานุชได้รับการประกาศให้เป็นผู้ครองมงกุฏ
หลังจากหมดตำแหน่งปรียานุชได้กลายเป็นนักแสดงชื่อดังแต่ครองตัวเป็นโสด จนกระทั่งได้คบหาเปิดเผยกับ นพพล โกมารชุน นักแสดงและผู้กำกับชื่อดัง แต่ไม่มีบุตรด้วยกันเนื่องจากปัญหาด้านสุขภาพของเธอ ปรียานุชได้เผชิญกับโรคกว่า 20 โรค ผ่านการผ่าตัดมา 7 ครั้ง และต้องนั่งวิลแชร์เป็นเวลา 2 ปี แต่ปัจจุบันสามารถเดินได้แล้วแต่มีอาการปวดข้อบ้างทำให้เดินไม่สะดวก
ผู้จัดละคร
เป็นผู้จัดละครโทรทัศน์และผู้บริหารของ บริษัท เป่า จิน จง จำกัด มีผลงานเป็นเจ้าของบทประพันธ์ละครชื่อดังอาทิเช่น เก็บแผ่นดิน เมืองดาหลา เพลงผ้าฟ้าล้อมดาว พยัคฆ์ร้ายหัวใจจิ๋ว  สายน้ำสามชีวิต วิมานมังกร  เก็บรักมาบูชา ดินเนื้อทอง  ดอกไม้ใต้เมฆ  ฟากฟ้าคีรีดาว
เป็นผู้ก่อตั้งวงดนตรีไทยจิดอาสา มโหระทึกดนตรีลีลา ในปี พ.ศ. 2550 เพื่อทำการแสดงในโรงพยาบาล ให้เสียงดนตรีเป็นกำลังใจแก่ผู้ป่วย  ญาติ เจ้าหน้าที่ทางการแพทย์ เช่น แพทย์ พยาบาล จนท.สาธารณสุข  ทำการแสดงมาแล้วทั้งในและต่างประเทศ
อลิศ คริสตัน
อลิศ คริสตัน นักแสดง และนักร้องสาวมาดทอมบอย ในสังกัดนิธิทัศน์ โปรโมชั่น โดยเธอมีชื่อจริงว่า "ลิลิต ควิลตัล"
อลิศ คริสตันโด่งดังจากการเป็นนางแบบ และนักแสดงมาก่อน เคยได้รับการเสนอชื่อเข้าชิงรางวัลตุ๊กตาทอง สาขานักแสดงประกอบหญิงยอดเยี่ยม ในปี พ.ศ. 2524 จากเรื่อง "แม้เลือกเกิดได้" ผลงานที่มีชื่อเสียง คือเรื่อง "นางสิงห์แก้มแดง" ในปี พ.ศ. 2526 ที่ประกบคู่กับสรพงศ์ ชาตรี จารุณี สุขสวัสดิ์ ปิยะ ตระกูลราษฎร์ และ อำภา ภูษิต และยังได้แสดงละครโทรทัศน์เรื่อง "ละครคน" คู่กับ ฉัตรชัย เปล่งพานิช ในปี พ.ศ. 2530 จากนั้นได้เซ็นสัญญาเป็นนักร้องในสังกัดนิธิทัศน์ โปรโมชั่น ออกอัลบั้มแรกในปีพ.ศ. 2531 ใช้ชื่อว่า "บอกมาเลยนะ" นำเสนอในภาพลักษณ์ของสาวห้าว ทอมบอย ซึ่งประสบความสำเร็จอย่างมาก และผลิตผลงานอัลบั้มชุดที่ 2 ในปีถัดมา(พ.ศ. 2532)  ชื่อว่า "หุ่นไล่กา" มีเพลงดังคือ "หุ่นไล่กา" จนได้รับรางวัลสีสันอะวอร์ดส์ ครั้งที่ 2 สาขาศิลปินหญิงยอดเยี่ยม   หลังจากนั้นได้ออกอัลบั้มชุดสุดท้ายในปี พ.ศ. 2535 ชื่อชุด "ท้าทาย"
หลังจากอัลบั้มที่สาม เธอก็หมดสัญญากับนิธิทัศน์ และออกไปจากวงการเป็นเวลาสิบกว่าปี และกลับมามีผลงานแสดงละครหลายเรื่อง เช่น กระต่ายหลงจันทร์, นางโชว์ ฯลฯ บันจุบันได้ทุ่มเทชีวิตให้กับน้องหมาน้องแมวจรและใช้ชีวิตที่เรียบง่ายกับธรรมชาติ
เส้นขนานที่ 41 องศาเหนือ
ที่ละติจูดนี้ ดวงอาทิตย์จะมองเห็นได้เป็นเวลา 15 ชั่วโมง 8 นาที ในระหว่างครีษมายัน และ 9 ชั่วโมง 13 นาที ในระหว่างเหมายัน
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 41° เหนือลากผ่านพื้นที่ดังนี้:
เกรัลท์ เกิททิง
เกรัลท์ เกิททิง (Gerald Götting) เป็นนักการเมืองเยอรมันและเป็นประธานสหภาพประชาธิปไตยคริสเตียนของเยอรมนีตะวันออกระหว่าง ค.ศ. 1966 ถึง 1989 เขาทำหน้าที่เป็นประธานหอประชาชนระหว่าง ค.ศ. 1969 ถึง 1976 และรองประธานคณะมนตรีประเทศเยอรมนีตะวันออกระหว่าง ค.ศ. 1960 ถึง 1989
กุมิลลา
กุมิลลา (কুমিল্লা) หรือ คูมิลลา (Comilla) เป็นเมืองทางตอนใต้-ตะวันออกของประเทศบังกลาเทศ ตั้งอยู่บนฝั่งลำน้ำสาขาของแม่น้ำเมฆนา บนเส้นทางหลวงสายธากา-จิตตะกอง เมืองมีพื้นที่ 11.47 ตร.กม.
เป็นต่อ
เป็นต่อ เป็นละครโทรทัศน์ประเภทซิตคอม ผลิตโดย เดอะ วัน เอ็นเตอร์ไพรส์ และ เอ็กแซ็กท์-ซีเนริโอ อำนวยการ ถกลเกียรติ วีรวรรณ
ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เริ่มออกอากาศวันที่ 7 ตุลาคม พ.ศ. 2547 ออกอากาศตอนสุดท้ายทางช่อง 3 เมื่อวันที่ 9 กุมภาพันธ์ พ.ศ. 2555 โดยมีซิตคอมเรื่องใหม่ชื่อ "เป็นข่าว" มาออกอากาศต่อ แต่หลังจากที่จีเอ็มเอ็ม แกรมมี่ออกกล่องสัญญาณดาวเทียม "จีเอ็มเอ็มแซต" มาขายในช่วงฟุตบอลยูโร มีข่าวออกมาว่าซิตคอมเป็นต่อจะกลับมาฉายอีกครั้งโดยมีเนื้อเรื่องต่อจากตอนเดิมในชื่อเรื่อง "เป็นต่อ ขั้นเทพ" เริ่มตั้งแต่วันที่ 20 ธันวาคม พ.ศ. 2555 ทางช่องจีเอ็มเอ็มวัน (ปัจจุบันคือช่องวัน 31) จนถึงปัจจุบัน
ทีมเขียนบท
เป็นต่อ (พ.ศ. 2547 - 2555) (2004-2012)
เป็นต่อ ขั้นเทพ (พ.ศ. 2555 - 2556) (2012-2013)
เป็นต่อ New Season (พ.ศ. 2557 - 2559) (2014-2016)
เป็นต่อ 2017 (พ.ศ. 2560)
เป็นต่อ 2019 (พ.ศ. 2562 − 2563)
เป็นต่อ 2020 (พ.ศ. 2563)
เรื่องย่อ
เป็นต่อ (ชาคริต แย้มนาม) พนักงานฝ่ายขายของนิตยสารรายเดือนฉบับหนึ่ง อาศัยอยู่กับน้องสาว พอใจ (พิมพ์มาดา บริรักษ์ศุภกร) ที่เพิ่งจบมหาวิทยาลัยมาหมาด ๆ พอใจมีเพื่อนสนิทที่นับถือคือ ทิพย์ (มยุริญ ผ่องผุดพันธ์) แฟนเก่าของเป็นต่อ สาวเจ้าระเบียบธรรมะธัมโม พี่กอล์ฟ (ธงธง มกจ๊ก) กะเทยพนักงานทำความสะอาดคอนโด เพื่อนร่วมงานที่บริษัทของเป็นต่อมีพี่ยม (เจี๊ยบ เชิญยิ้ม) ฝ่ายศิลป์, วอก (กิตติ เชี่ยววงศ์กุล) รุ่นน้องฝ่ายพิสูจน์อักษร, พี่อู๊ด (แอ๊ด มกจ๊ก) รุ่นพี่คอลัมน์นิสต์, พี่หมอน (ผอูน จันทรศิริ) ผู้จัดการปากกรรไกร ทางด้านพี่ยมมีร้านอาหารกึ่งผับที่ประจำของพวกเป็นต่อ ที่มีเจ๊มิ้นท์ (วิชุดา พินดั้ม) สาวเซ็กซี่เจ้าของร้าน และจวบ (สร้อย สารคาม) บ๋อย แก่นเรื่องพูดถึงชีวิตคนโสด และเสน่ห์ของความเป็นโสด การออกเดทและการแสวงหา การหาคู่หรือความมั่นคง ต่อมา พี่หมอนลาออกจากบริษัทนิตยสาร BKL ไปเป็นผู้จัดการในบริษัทใหม่ชื่อ PEAK ภายหลังพนักงานใน BKL ก็ตามไปทำงานกับพี่หมอน เพราะทนผู้จัดการคนใหม่ของ BKL ไม่ได้ และทางด้านของเป็นต่อที่ต้องการกลับมาขอคืนดีกับทิพย์ แต่ก็ต้องถูกทิพย์ปฏิเสธ เนื่องจากทิพย์มีแฟนใหม่แล้ว ชื่อว่า ขั้นเทพ (ยุกต์ ส่งไพศาล) ฝ่ายพอใจคอยตามจับผิดขั้นเทพอยู่ทุกฝีก้าว เพื่อต้องการให้ขั้นเทพกับทิพย์เลิกกันและให้ทิพย์กลับมาคบกับเป็นต่อ อีกทั้งยังพยายามขัดขวางไม่ให้เป็นต่อคบผู้หญิงคนไหนนอกจากทิพย์อีกด้วย ทางด้านของพี่ยมและเจ๊มิ้นท์ก็มีคนที่ล่วงรู้ถึงความสัมพันธ์ของทั้งคู่เพิ่มมาอีก 1 คน ก็คือ พี่หมอน
หลังจากที่เกิดเรื่องขึ้นอย่างวุ่นวาย ในตอนสุดท้าย พอใจออกมาสารภาพตรง ๆ ว่าไม่ได้รักนุอีกต่อไปและอยากจะหยุดความสัมพันธ์ไว้เพียงเท่านี้ กอล์ฟได้รับสายติดต่อจากชายปริศนาที่ชื่อว่า "แบงค์" น้องชมพูเลิกกับแฟน เพราะแฟนนอกใจ จึงมาขอคืนดีวอก ทางด้านเจ๊มิ้นท์บอกว่าตัวเองท้องจึงขอเลิกกับพี่ยม ทางพอใจจับผิดขั้นเทพจนได้หลักฐานโดยไม่สำนึกเลยว่าที่หมกมุ่นขั้นเทพจนลืมนุเอง ฝั่งเป็นต่อก็จับเข่าคุยกับนุระหว่างทานข้าว ทางนุนั้นสงสัยว่าพอใจเลิกสนตนแล้ว เป็นต่อคิดจะคบข้าวผัดเป็นแฟน ทิพย์ที่แอบฟังทั้งคู่คุยก็เสียใจอยู่นอกห้อง พี่หมอนเป็นบ้าไปคุยกับหมาที่บ้านแก้เครียดทุกวัน หลังรู้เรื่องความลับชาวบ้านเป็นคนแรกตลอด จนทุกคนสงสัยตลอด เป็นต่อไปชกขั้นเทพ หลังรู้หลักฐานจากพอใจ เป็นต่อกับพอใจไปถามทิพย์ ขั้นเทพจึงแฉว่าเป็นแค่ญาติกัน เป็นต่อต้องเคลียร์กับทิพย์ พอใจไม่รู้สึกผิดที่เอาแต่ด่าเสียหายใส่ขั้นเทพ ยมแฉเรื่องอบคบกับเจ๊มิ้นท์ เจ๊มิ้นท์เผยว่าตนแกล้งหลอกว่าท้องเพื่อให้ยมยอมแฉ จวบเกือบโดนไล่ออก ที่ไปไล่ยม (หุ้นส่วนร้าน) ไปคุยกับหมานอกร้าน เป็นต่อกับพอใจมาแฉทิพย์ พอทุกคนแฉกันเองหมด พี่หมอนก็หายบ้า จึงบอกว่าปิด PEAK (พีค หรืออีกชื่อคือเปี๊ยก) เพราะคุณนิพนธ์โทรมาชวนให้กลับไปถือผู้ถือหุ้นร่วมของ BKL ซึ่งทุกคนใน PEAK กลับไปทำงานที่ BKL ยกเว้นขั้นเทพที่ไปดูงานต่างประเทศก่อน แล้วค่อยกลับมา แต่ตึกที่ทำงานคือตึก PEAK ดังเดิม แต่บอร์ด BKL ย้ายมาทำงานตามด้วย
พอขั้นเทพกลับมาเดินหน้าจีบพอใจจริง ๆ จัง ๆ จนพอใจเริ่มใจอ่อน แต่เก็บอาการแกล้งไม่สน หึงที่ขั้นเทพจีบสาว ไปพาลใส่กอล์ฟกับเป็นต่อ เป็นต่อจึงคุยกับขั้นเทพเรื่องพอใจ ขั้นเทพขอเวลา 3 เดือนในการหยุดเป็นเสือผู้หญิง และขอพอใจคบแต่พอใจยังไม่พร้อมให้คำตอบ BKL จัดปาร์ตี้ที่คอนโดเป็นต่อ ขั้นเทพอ้างไปซื้อของเพื่อง้อพอใจ ทางวอกมัวแต่โทรหาน้องชมพู จนโดนยมแกล้งขังไว้ข้างนอก ผ่านไปชั่วโมงทุกคนนึกว่าลืมวอก จึงขอโทษ แต่วอกเสียใจกับงอนที่โทรไปไม่มีใครรับ พอตอนเช้าวอกตื่นพบว่านอนเปลือยกับออ โดยออทำตัวเป็นเมียวอก จนวอกเครียดเป็นบ้าไปหลายเดือน แท้จริงเป็นแผนเป็นต่อกับออที่แกล้งวอก
เป็นต่อคิดบวชก็ขอให้ออบอกความจริงกับวอก แต่พอเป็นต่อสึก ออไม่บอกกับแกล้งหลอกว่าท้อง วอกเป็นบ้า แต่วอกรู้เพราะพี่อู๊ดเมาแฉเรื่องออ วอกคิดเอาคืน แต่ลืมรวมแผนกับน้องชมพู จนโดนพวกเป็นต่อสวนกลับ
หมอดูที่ชื่อหมอหมาเข้ามาทำนายชะตาชีวิตของแต่ละคนคือ พี่หมอนจะเสียชีวิตชีวิตถ้าแต่งงานกับคุณมานพในปีนี้ พี่ยมต้องรีบง้อเจ๊มิ้นท์ภายในสิ้นปีไม่งั้นเจ๊มิ้นท์จะมีผัวใหม่ พี่อู๊ดเครียดเรื่องครอบครัวจนเป็นบ้า วอกจะได้เสียกับผู้ชาย และเป็นต่อคืนดีกับทิพย์สำเร็จ แต่มีอุปสรรคคือมีเด็กสาวคราวลูกเข้ามาชอบ จากนั้นไม่นานคำทำนายเริ่มปรากฏทีละเล็กน้อย เมื่อเป็นต่อได้เจอกับน้องตังค์ตังค์ โดยน้องตังค์ตังค์มีใจให้ต่อ ส่วนวอกเกือบได้เสียกับใสใสที่เป็นกะเทย พี่หมอนที่เจ็บตัวรุนแรงใกล้ตายเสมอ แต่พี่หมอนรอดจากคำทนาย เพราะคุณมานพหนีในวันถ่ายพรีเวดดิ้ง จนพี่หมอนที่รอดตาย ที่ถูกผัวทิ้งกลางงานแต่ง ทางพี่อู๊ดที่แม้จะเครียดเรื่องครอบครัวกับงานแต่เคลียร์ไปทีละเรื่องได้ ทางวอกไม่สนผู้หญิงจนกว่าจะยืนยันได้ว่าเป็นหญิงจริง เป็นต่อถูกยมเตือนสติก็เลิกทำแบบทิพย์กับขั้นเทพ จึงลบข้อมูลในมือถือน้องตังค์ตังค์เกี่ยวกับเรื่องของตน ทางยมคิดแผนชั่ว หลอกว่าขายหุ้นบางบาร์ กับจะลาออก ทุกคนเชื่อ จนคุณบิ๊กต้องมาแฉให้พี่หมอนกับวอกรู้ จนเจ๊มิ้นท์ถูกทั้งคู่ต่อว่าให้ไปสารภาพ จนเจ๊มิ้นท์ต้องยอมแม้จะไม่อยากยอม จากนั้นยมก็เริ่มทำตัวดีเหมือนตอนที่เจ๊มิ้นท์หลอกว่าท้อง
จากนั้นยมจับได้ว่าเป็นต่อคือตัวการให้คุณมานพหนีคิดขู่ เป็นต่อจึงกลัวว่าจะแย่กว่าเดิมแฉพี่หมอนก่อน กับบอกสาเหตุกับเหตุผลของคุณมานพ จนพี่หมอนยอมเข้าใจ ทั้งคู่รวมหัวแกล้งยม ว่าเป็นต่อโดนไล่ออก ยมจึงแก้ผ้าประชดลงลิฟท์ไปประจานหน้าตึก จน BKL เกือบเจ๊ง พวกเป็นต่อไปห้ามทัน แต่เพราะทั้งคู่ที่คิดแกล้งยมทำให้ยมเสียโอกาสทำคะแนนเจ๊มิ้นท์ไป พี่หมอนคิดจะลาออกเพราะเศร้าเรื่องผัวทิ้ง โดยจะเป็นเจ้านายอยู่แค่ 3 เดือน ในงานเลี้ยงส่งพี่หมอนนั้น ก็เริ่มเกิดความอลเวงขึ้นคือพี่ยมก่อเรื่องเป็นไปตามคำทำนายของหมอหมา คิดวางยาหวังปล้ำเจ๊มิ้นท์ แต่สุดท้ายเจ๊มิ้นท์ได้กับคุณบิ๊กยมเห็นเหตุการณ์ ก็ผิดหวังกลับบางบาร์ วอกก็โดนน้องชมพูบอกเลิก กลับไปคบผัวเก่าที่ชื่อหนึ่งที่เคยคบตอนอยู่อังกฤษ เพราะวอกไปก่อเรื่องนอนกับผู้หญิง 2 คนจนน้องชมพูจับได้ ขั้นเทพเริ่มลามปามพอใจหวังปล้ำกัน แต่เป็นต่อจับได้กับเตือนสติ ยมตัดสินใจบอกเลิกเจ๊มิ้นท์ อ้างว่าชินกับโสด เพราะไม่อยากให้เจ๊มิ้นท์คิดมากกับรู้ว่าตนผิด ทางเจ๊มิ้นท์ที่ชนะยมตามหวังก็เสียใจทั้งที่เพิ่งรู้ตัวว่ายังรักยมอยู่ แต่ทั้งคู่ช่วยดูแลบางบาร์เหมือนเดิม ยมวางแผนไปจีบสาว ถึงกับจ้างผัวปลอมไปหลอกพวกเป็นต่อ จนพวกเป็นต่อหนี แต่เป็นต่อไม่หลงกลจึงจ้างผัวปลอมหลอกยมอีกที พอยมจับได้ก็แค้นที่แผนชั่วพลาด เพราะเป็นต่อจับได้ ยมเอาคืนจ้างคู่ผัวเมียวิปริตมาปล้ำเป็นต่อ พาวอกไปดูกับอัดคลิป แกล้งให้เป็นต่อแต่งหญิงมาทำงาน 1 วัน ซึ่งเป็นครั้งแรกในชีวิตของยมที่แกล้งเป็นต่อสำเร็จ
เจ๊มิ้นท์ที่เครียดเรื่องตนชนะผัวได้ แต่ถูกผัวบอกเลิก จึงคิดแผนชั่วมอมทิพย์กับพี่หมอนอัดคลิปขู่หวังเอาเงินเข้าร้าน ทิพย์จึงแก้ปัญหาด้วยการกลับมาเป็นสาวร่านดังเดิม แต่เฉพาะตอนไปเที่ยวบางบาร์ จนเจ๊มิ้นท์ล้มเหลว จากนั้นพี่หมอนถูกเด็กรุ่นลูกที่ชื่อ โจ ตามจีบ
ทาง ยม วอก อู๊ด จีบเด็กส่งข้าวใต้ตึกชื่อ แนท จนพี่หมอนแกล้งหลอกทั้ง 3 ว่าแนทเป็นเอดส์ ทั้ง 3 ไปหาหมอกันหมด มียมคนเดียวที่รู้ทัน จึงไปหาพี่หมอนกับขอทำแผนเลวต่อ หลอกเอาเงินทั้งคู่ไปกินเล้า เป็นต่อที่ไม่ถูกชวนก็สงสัยจึงเอาคืนจนยมโดนทั้งร้านทำร้าย ที่ไม่มีเงินจ่าย
ทางโจตามตื้อจีบพี่หมอน ทางยม วอก พี่อู๊ด เค้ก ป้อม หลอกโจว่าคนที่จีบพี่หมอนจะมีผีปู่ทวดย่าทวดมาหลอกหลอน จึงหลอกให้โจไปซื้อเหล้ากับของกินมา เพื่อได้กินเหล้าโดยไม่ต้องจ่ายเงิน แต่พี่หมอนกับเป็นต่อรู้ จึงบอกโจ โจจึงไปซื้อของให้พวกพี่ยมกิน โดยไม่รู้เลยว่าเหล้าที่พวกยมกินนั้นเป็นเหล้ายาดองงูที่เป็นต่อฉี่ใส่ กับจ้างยามใต้ตึกมาหลอกว่าเป็นพ่อของโจไถเงินพวกยม พวกยมจับได้เรื่องยามใต้ตึก เป็นต่อจึงแฉว่าเหล้าที่พวกยมกิน พวกยมแทบอ้วกไม่ทัน
พอใจกับขั้นเทพมีอะไรกัน จนพอใจคิดท้อง ขั้นเทพโดนยมจับได้ ยมแฉให้เป็นต่อรู้ เป็นต่อไปคุยปรับความเข้าใจกับทั้งคู่ กับบอกให้พกถุงยาง แต่ทั้งคู่ไม่เลิกรากับคิดทำต่อ ตอนเป็นต่อเผลอ
เจ๊มิ้นทผ์พาลแกล้งเล่น ๆ ให้คู่พอใจกับขั้นเทพมีเรื่องกัน
ในงานวันเกิดจวบ จวบเมาแฉเรื่องเจ๊มิ้นท์จัดฉากมอมคุณบิ๊กแกล้งนอนปลอม ๆ เพื่อหลอกยม พอใจกับทิพย์ไปถามเจ๊มิ้นท์ กอล์ฟกับพี่หมอนคิดจะขู่เจ๊มิ้นท์เพื่อแก้แค้น แต่เจ๊มิ้นท์ตลบหลังกลับทัน ยมกับคุณบิ๊กเกือบมีเรื่องแต่วอกกับอู๊ดบอกทัน ทั้ง 4 รวมหัว หลอกให้เจ๊มิ้นท์ยอมสารภาพจนสำเร็จ ยมจึงบอกสาเหตุที่ไม่ไปง้อ เพราะอยากให้เจ๊มิ้นท์มีชีวิตที่ดีขึ้น แล้วทั้ง 4 ออกไปเที่ยวจีบหญิง จนเจ๊มิ้นท์เอาคืนไม่ได้ พี่หมอนแอบคบกับน้องโจเด็กรุ่นลูก ถูกแม่พี่หมอนก็ห้าม แต่พี่หมอนไม่สนเพราะอีกไม่กี่ปีเดี๋ยวแม่ก็ตาย พอมารู้ว่าแม่น้องโจเด็กกว่าตน เริ่มหมดกำลังใจ แต่พอกอล์ฟปลอบทีไม่ แต่มาตอกย้ำว่าแก่หลายทีโกรธจนลืมเรื่องจีบเด็กรุ่นลูกได้
หลังจากที่ยมกับเจ๊มิ้นท์มีความสัมพันธ์กันอีกครั้ง เพราะว่าเมาเหล้ากัน พอตอนเช้ายมดีใจมาบอกพวกเป็นต่อ ส่วนเจ๊มิ้นท์ก็เครียดจึงไปปรึกษาทิพย์กับพอใจ ทิพย์แนะนำผิด ๆ จนเจ๊มิ้นท์ไม่อยากไปคืนดีกับยม ทางพวกเป็นต่อเตือนให้ยมเผื่อใจเอาไว้ กอล์ฟที่ไม่รู้จึงอยากรู้ถึงขนาดว่าปลอมตัวสารพัดจนรู้เรื่องเข้าจนได้ โดยทุกคนออกจากร้านกันเพื่อให้ทั้งคู่คุยกัน เพราะยมขอเอาไว้ โดยผลออกมาคือทั้งคู่เป็นเพื่อนกัน ทุกคนก็สงสารยม แต่เจ๊มิ้นท์เมาทีไรลากยมไปกินที่ห้องในคอนโดเสมอ พอตอนเช้ายมขอคืนดี แต่เจ๊มิ้นท์ไม่ใจอ่อน จ่ายค่าตัวยมครั้งละ 1,500 บาทเสมอ
พวกเป็นต่อมีเรื่องอลม่านเข้ามากันมาก คือพี่ยมโดนคุณแมวจีบ จนยมเป็นวีรบุรุษของ BKL พอใจถูกมอมในงานแต่งเพื่อน พาลหาเรื่องคนไปทั่ว ถึงขั้นให้ขั้นเทพมาขอแต่งงาน โดยให้พี่กอล์ฟให้อัดคลิปประจานตัวเอง ตอนเช้าเป็นต่อขำ ขั้นเทพมาขอแต่งงานจริง ๆ ทั้งคู่คิดย้ายออกหลังแต่งงาน ทาง BKL ลงมติเลิกผลิตหนังสือเปลี่ยนเป็น "อีบุ๊ก" ทางวอกพอทราบข่าวว่าน้องชมพูจะแต่งงาน ก็เสียใจมาขอค้างบ้านเป็นต่อ แต่วอกปล่อยตัวกับไม่เกรงใจใคร จนเป็นต่อทนไม่ได้ที่วอกเอาเสื้อผ้ากับกางเกงในเป็นต่อมาใส่ จึงไล่วอกไป วอกมาค้างกับอู๊ดก็ไม่เกรงใจพาลกับลูกอู๊ดกับขโมยกินของหวานพี่ลูกน้ำหมดตู้ จนอู๊ดต้องมาไล่ ไม่งั้นอู๊ดจะโดนไล่
พอใจไปขอร้องทิพย์เรื่องเป็นต่อ จนทิพย์ใจอ่อน แต่เป็นต่อก่อเรื่องไปนอนกับสาว ทิพย์จับได้งอนหนีต่อ จนทุกคนเข้าใจผิดว่าทิพย์จะบวช แต่ที่จริงคนที่บวชคือพี่สาวของทิพย์ เป็นต่อกับทิพย์คุยปรับความเข้าใจกันได้ด้วยดี
ทางน้องชมพูเชิญทีมเป็นต่อไปแต่งงาน ยกเว้นวอก กับจ้างให้ยมถ่ายพรีเวดดิ้งไม่ให้วอกรู้ ยมจึงให้วอกทำโอที
เป็นต่อ New Season 2019
เจ๊มิ้นท์เมาทีไร ลากยมไปกินที่ห้อง พอเช้ายมขอคืนดี แต่เจ๊มิ้นท์ไม่ยอม ยมเรียกค่าเสียหาย เจ๊มิ้นท์จ่ายค่าตัวยม 1,500 บาท นับไม่ถ้วน พี่หมอนจับได้จึงปิดต่อ
ยมออกอาการชั่วเกินลิมิต ทำชั่วไปทั่วไม่รู้จักสำนึก ทำวอกเลิกกับน้องจินนี่ วางแผนหลอกแต่งงานเอาเงินใน BLK ขู่อู๊ดที่จับได้ อู๊ดพูดไม่ได้ แต่เขียนบอกได้แฉยม กับปั่นหัวแกล้งจนจับผิดยมได้ พี่หมอนขู่ไล่ยมออก เอาเงินส่วนกลางที่เป็นของอู๊ดกับวอก กับยืมเงินเป็นต่อไม่คืน ไปซื้อกระเป๋ากับเสื้อหนังให้ตัวเอง เป็นต่อ วอก อู๊ด รวมหัวให้เพื่อนบ้านยมหลอกปล้นเงินยมให้ยมยอมคืนเงินสำเร็จ ยมขู่ให้อู๊ดกับขั้นเทพร่วมแผนชั่วลากพี่กอล์ฟไปนอนในถังขยะ จนวันต่อมาเจ๊มิ้นท์มาบอกว่าพี่กอล์ฟขาดอากาศหายใจ (ฝาถึงปิด) ตาย แท้จริงพี่กอล์ฟรอดตายเพราะดิ้นขาดการศจนถังล้มรอดตาย จึงรวมหัวกับพอใจกับเจ๊ทิ้นท์ บอกอู๊ดกับขั้นเทพหลอกเป็นผีหลอกยมกลัวจนฉี่แตกประจาน BKL กันยมทำชั่วอีก
พอคุณบุ๋มร้อยผัวเพื่อนรุ่นพี่ของเจ๊มิ้นท์มาหา กับยั่วพายมไปกิน แต่ยมรู้ทันจึงกลับมาง้อเจ๊มิ้นท์ที่งอนเมายมจนกินกันอีกที ช่วงหลังไม่ต้องใช่เหล้ามอม แค่ยั่วเจ๊มิ้นท์จึงกินกันเองได้ วอกกับอู๊ดจับได้แฉ BKL กับขั้นเทพแฉให้พวกพอใจรู้ จนยั่วให้ทั้ง 2 คนดีกัน
เป็นต่อ New Season 2020
พอยมกับเจ๊มิ้นท์คืนดีไม่ถึงวัน ปูเด็กเก่ายมมาบอกว่า มาขอค่าเลี้ยงดูลูก ลูกชื่อขุน (เด็กเกิดขึ้นมาจากความผิดของทิพย์ เพราะตอนต้นปี 2018 ที่ยมพลาดเมากินกับเจ๊มิ้นท์นั้น เจ๊มิ้นท์ไปปรึกษาพอใจกับทิพย์ ทิพย์ก่อเรื่องแนะนำผิด ๆ อย่าไปคืนดี ถ้าทิพย์ไม่แนะนำแบบนั้น แล้วให้ไปคืนดี กับเจ๊มิ้นท์บังคับในยมปรับปรุงตัวดี ๆ ขุนก็ไม่เกิดขึ้นมา) ผมตรวจ DNA จนรู้ว่าคือลูกจริง เป็นต่อขอให้หาทางรีบบอกเจ๊มิ้นท์ก่อนที่เรื่องจะแย่ ถ้าเจ๊มิ้นท์รู้เอง แต่ยมก็ไม่บอกอ้างว่าไม่พร้อมจนทั้ง BKL รู้หมด จนทุกคนสงสารที่ขุนมียมเป็นพ่อ
ทางวอกที่ถูกผู้หญิงหลอกเป็นผีมาหลอกเอาเงินกับรถไป แต่เป็นต่อตามจับผิดแจ้งตำรวจช่วยทัน ไม่นานวอกเสียคตวามรู้สึกที่เจอผู้หญิงที่ไหนก็ถูกหลอกตลอด (ไม่นับน้องชมพูกับน้องจินนี่ เพราะวอกทำตัวเอง) เจ๊มิ้นท์แนะนำญาติชื่อน้องปรางให้ ทีแรกวอกขอเลิกเพราะเป็นผู้หญิงดีเกินไปจน พวกเป็นต่อบอกเหตุผลกับด่าว่าวอกเป็นควาย จนวอกยอมคบกับน้องปรางต่อ จนรู้นิสัยว่าปรางเป็นคนหึงจับดึงผมวอกตลอด แบบกดขี่วอก แต่วอกก็รักอยู่
เป็นต่อง้อทิพย์ทีไรแผนพังตลอด ทิพย์อ้างว่าไม่พร้อมทุกที จึงทำใจ พบรักใหม่คือน้องน้ำจึงต้องแอบคบกันกับปิดพอใจ เพราะพอใจต้องการให้ทิพย์คือพี่สะใภ้เท่านั้น วันหนึ่งเป็นต่อต้องการจะเซอร์ไพรส์น้องน้ำที่บางบาร์ วอกก็เลยถามว่าทำไมไม่ไปจัดงานเซอร์ไพรส์ที่คอนโดของเป็นต่อ เป็นต่อเคยจ้างผู้หญิงมาหลอกเป็นแฟนไปที่คอนโดแล้ว แต่พอใจก็โมโหบ้านแตก ก็เลยต้องจัดที่บางบาร์ แต่พอใจยังสงสัยเป็นต่ออยู่ ถึงขั้นแอบดูมือถือเป็นต่อ เป็นต่อรู้ทันจึงแกล้งทำเป็นโกรธ เพราะพอใจไม่เคยนึกถึงความสุขของเป็นต่อเลย ขั้นเทพดูฤกษ์แต่งงาน พี่กอล์ฟฟังผิดว่าขอเลิก จนพอใจเศร้ามาก เป็นต่อชกขั้นเทพ พอดีกันได้จึงว่ารู้เข้าใจผิดกันเอง
เป็นต่อ New Season 2021
วอกเครียดเรื่องทะเลาะกับน้องปราง จนพาลไปแอบมีความสัมพันธ์กับน้องบีบีแล้วหนีเพราะคืนดีกับน้องปรางแล้ว วอกคิดแผนเอาที่ช็อตไฟฟ้ามาช็อตตัวเองเล่น เพื่อแกล้งสลบกันฟื้นแกล้งเป็นเกย์เพื่อทิ้งน้องบีบี เป็นต่อกับพี่หมอนจึงสงสัยจับผิดวอก
ยมโดนหมากัด ทุกคนเลยระแวงว่ายมจะเป็นโรคพิษสุนัขบ้า แต่ยมไม่กล้าไปฉีดยาเพราะกลัวเข็ม ทุกคนใน BKL บอกให้ไปฉีดดี ๆ ยมก็ไม่ยอม วางยาสลบให้ลากไปฉีด แต่ไม่สำเร็จ เป็นต่อจึงชกยมสลบลากไปฉีดยาทันที ยมที่ฟื้นมาแล้วโดนฉีดยาก็ร้องไห้กลับมา BKL โวยวาย เป็นต่อพูดเตือนสติ ว่าทุกคนเขาเป็นห่วงเลยต้องทำเพื่อให้ไม่เป็นโรคอะไรที่รุนแรง จนยมหน้าด้านสำนึก
เป็นต่อสงสัยจึงจับผิดจนรู้ว่าแกล้งเป็นเกย์เพื่อที่จะหนีน้องบีบี เนื่องจากวอกเดินชนกำแพงแล้วก็กลับมาเป็นผู้ชาย แล้วชนอีกทีก็กลับไปเป็นเกย์เหมือนเดิม เป็นต่อจึงหลอกให้วอกหลงนึกว่าเสียตัวกับเกย์จริง ๆ จนวอกยอมสารภาพ เป็นต่อจึงเตือนสติวอก ให้เลิกหนีปัญหาและให้รีบไปสารภาพก่อนที่เรื่องจะแย่กว่าเดิม พี่ยมแฉวอกทั้ง BKL กันไม่ให้วอกไปหลอกใครอีก
ทางปูมาบอกว่าจะพาขุนไปอยู่กับผัวใหม่ที่ออสเตรเลีย ยมวัน ๆ ก็เอาแต่ทิ้งลูกฝากชาวบ้านหนีเที่ยว แต่พอรู้เรื่องก็ลักพาตัวลูกมา จนปูมาตามมาที่ BKL เป็นต่อแฉยมให้ปูรู้ เพื่อให้ยมทำในสิ่งที่ถูกต้อง ยมได้แต่ทำใจที่ลูกต้องไปออสเตรเลีย
มีคนมาส่งของให้พอใจ เป็นของขวัญวันเกิดย้อนหลังที่จ่าหน้าจากขั้นเทพ จนทุกคนคิดว่าขั้นเทพแกล้งตาย แต่ยามเบิ้มหายไปตอนเวลาสำคัญ จึงถามยามโรเบิร์ตจนรู้ว่าพวกยามเมาขณะทำงานรับของหนีพอใจจนวุ่นกันใหญ่ เจ๊มิ้นท์จึงสืบจากกล้องวงจรปิดร้านฝั่งตรงข้ามจนรู้ว่า ป้ายทะเบียนรถที่เอาของขวัญมาฝากไว้ที่ป้อมยามชื่อธาริกา เลยตามไปจนถึงบ้านและก่อเรื่องให้พี่กอล์ฟปีนข้ามรั้วบ้านไปสืบ จนพี่กอล์ฟโดนจับ และได้เจอตัวธาริกา จนถามรู้ความจริงว่า คือของขวัญก่อนตายที่ขั้นเทพฝากเพื่อนผู้ชายไว้เมื่อปี 2563 แต่ปี 2564 ติดไปดูงานต่างประเทศช่วงวันเกิดพอใจมาไม่ได้จึงฝากล่วง แต่ขั้นเทพตายก่อน เพื่อนผู้ชายก็ลืม พอนึกได้กลัวโดนพอใจว่า จึงฝากธาริกามาให้อีกทีหนึ่ง แต่ตอนส่งพวกยามก่อเรื่องเมา พอพวกยามหายเมาก็หนีปัญหาอีกที จนวุ่นกับเข้าใจผิดกับลืมแต่แรก
ทางวอกคิดไปคืนดีกับน้องปราง แต่ยมให้คำแนะนำผิด ๆ เหมือนตอนน้องจินนี่ จนน้องปรางจับได้และกลับมาสารภาพกับวอกว่าเธอนั้นเป็นทอมไปแล้ว แล้วก็จากไป วอกเสียใจมาก ผลของการเชื่อคำแนะนำที่ผิด ๆ ของพี่ยม และไม่รีบไปขอโทษบอกน้องปรางแต่แรก
พี่ยมแกล้งเป็นลมโดดงานไปจีบพยาบาล เป็นต่อกับพนักงาน BKL ดัดนิสัยวางยาสลบยมจับไปนอนในโลงศพหลอกว่าเข้าเตาเผา พี่ยมกลัวมากจนสลบไป ทุกคนก็รีบพายมไปนอนที่ห้องคนไข้เหมือนเดิม จนพี่ยมคิดว่าคือฝันกับกลัวเป็นจริง
น้องปรางเปลี่ยนลุคทอมพาแฟนสาวมาข่มสั่งสอนประชดวอก เพื่อให้วอกสำนึก วอกคิดประชดแต่แผนพังจนเสียหน้า พวกเป็นต่อสมเพชวอกก่อแต่แรก
เป็นต่อคิดแผนขอน้องน้ำแต่งงาน แต่เป็นห่วงความรู้สึกของทิพย์ ทิพย์รู้จึงหนีทำใจบอกให้เป็นต่อไปขอน้ำ ทางทีมเป็นต่อเริ่มแผนขอน้ำแต่งงานในบางบาร์ แต่น้ำรู้ทันดัดหลังจนแผนพัง เป็นต่อเสียหน้าจึงขอน้ำแต่งงานดื้อ ๆ
เป็นต่อ New Season 2022
ใกล้งานแต่งเข้ามาทุกที พี่ยมถือโอกาสจัดปาร์ตี้สละโสดให้เป็นต่อ แต่น้ำมาพอดีตามคำชวนทานข้าวของเป็นต่อ เพราะเป็นต่อไม่รู้ว่าพี่ยมจัดปาร์ตี้ให้ น้ำเลยแกล้งงอนเป็นต่อพร้อมบอกว่าถ้าตนอยู่เป็นต่อจะไม่สนุก น้ำจึงขอกลับก่อนและอนุญาตให้เป็นต่อปาร์ตี้ได้จนถึง 6 โมงเช้า แต่วันหมั้นทุกคนมาพร้อมหน้าแต่เจ้าสาวน้ำฟ้ากลับไม่มางาน โดยที่เป็นต่อไปตามที่คอนโดกลับพบว่าน้ำย้ายออกไปแล้ว ทุกคนจึงวุ่นวายที่จะตามหาเจ้าสาวกัน งานหมั้นจึงล้มเลิกไปกะทันหัน และเมื่อทุกคนกลับมาถึงคอนโดของเป็นต่อ เจ๊มิ้นท์ก็ได้ของจากนิติฯ คอนโดเป็นซองพัสดุ แล้วก็เอามาให้เป็นต่อเมื่อเปิดขึ้นมาก็พบเป็นแหวนหมั้นของเป็นต่อ เป็นต่อจึงเสียใจมาก ผ่านไปหลายวันเป็นต่อก็เอาแต่ขังตัวเองอยู่แต่ในห้องไม่ออกมาพบเจอใครเลย ทุกคนก็พลอยเศร้ากับเหตุการณ์ที่เกิดขึ้น แต่พี่อู๊ดก็มีไอเดียใหม่คือให้ไปตามตัวตาวเพื่อนเป็นทอมของน้ำ ทีแรกตาวไม่ยอมบอก แต่ต่อมาตาวมาบอกว่าน้ำป่วยตายแล้ว ถึงBKL ทำเอาเป็นต่อเสียใจอย่างมากที่แฟนสาวมาด่วนจากไปกะทันหัน
วอกคิดหาทางแกล้งน้องปราง เป็นต่อสารภาพคือตัวการให้น้องปรางแกล้งเป็นทอมเพื่อดัดนิสัยวอกตั้งแต่ตนเป็นเกย์ เพราะเห็นว่านานเกินไปจึงเรียกว่าคุยกัน แต่น้องปรางสารภาพว่าเป็นทอมจริง ๆแล้ว วอกคิดปล้ำน้องปรางกลับเป้นหญิงแต่แผนพังกับน้องปรางยืนยันกับบอกลา วอกเสียใจที่ก่อเรื่องตั้งแต่เกย์กับไม่รีบสารภาพแต่แรก เมาไปมีเรื่องกัยเด็กเสี่ยเกือบตาย เป็นต่อห้ามสารพัดไม่ยอม จึงตบหน้าวอก วันต่อมาวอกก็เป็นต่อทำวิธีไม่ดีคือให้วอกตบกลับ แต่วอกคิดได้บอกว่าไม่ทำ เป็นต่อพูดเตือนสติถึงที่ผ่านมาที่วอกเศร้าเมาพาลมีเรื่องเกือบตายตลอด
พี่ยมเจอตัวน้ำที่สนามบินจึงมาบอกBKL ทุกคนคิดว่ายมตาฝาดเหมือนที่ผ่านมา พวกเป็นต่อล่อตาวมาถามความจริง ตาวไม่ยอมบอก ยมทำไม่ดีเพื่อช่วยเป็นต่อ คือให้พี่หมอนไปรอเตรียมประกันตัวที่BKL ทางยมใช้มีดขู่ ตาวเลยสารภาพว่าน้ำยังไม่ตาย เป็นต่อคือโลกใบที่สองของน้ำ แท้จริงน้ำมีสามีกับลูกอยู่ที่สิงค์โปร์อยู่แล้ว
สิ่งสืบเนื่อง
สืบเนื่องจากความโด่งดังของซิตคอมเรื่อง เป็นต่อ ทำให้ใน พ.ศ. 2553 ธัญญา โพธิ์วิจิตร หรือ เป็ด เชิญยิ้ม ตลกชื่อดังได้สร้างภาพยนตร์เรื่อง ผู้ชายลั้ลลา ขึ้นโดยดึง ชาคริต แย้มนาม, กิตติ เชี่ยววงศ์กุล และ เจี๊ยบ เชิญยิ้ม ซึ่งรับบทเป็น เป็นต่อ, วอก และพี่ยมให้มานำแสดง นับเป็นครั้งแรกและครั้งเดียวที่ทั้งสามหนุ่มจากเป็นต่อมาแสดงภาพยนตร์ร่วมกัน
ออน/ออฟ ญี่ปุ่น
ON/OFF  -Japanese ver.- เป็นซิงเกิลเปิดตัวที่ประเทศญี่ปุ่นของบอยกรุปจากประเทศเกาหลีใต้ชื่อ ออนแอนด์ออฟ (อังกฤษ : ONF) ภายใต้การดูแลของค่ายดับเบิ้ลยูเอ็มเอนเตอร์เทนเมนต์ และ marble musiclab โดยมีผู้จัดจำหน่ายคือ Victor Entertainment ซิงเกิ้ลอัลบั้มถูกปล่อยตัวในวันที่ 1 สิงหาคม 2561 ซิงเกิ้ลอัลบั้มนี้ประกอบไปด้วย 3 เพลง โดยมีเพลง ON/OFF เป็นเพลงโปรโมท
การประชาสัมพันธ์
วันที่ 31 สิงหาคม 2561 มีงานโชว์เคสเดบิวต์ของออนแอนด์ออฟ เปิดตัวและเดบิวต์ในประเทศญี่ปุ่นด้วยซิงเกิ้ลแรกอย่าง "ON/OFF -Japanese ver-" งานโชว์เคสที่จัดขึ้นที่ Mynavi BLITZ AKASAKA โตเกียว ประเทศญี่ปุ่น จำนวน 2 รอบ และสมาชิกทั้งเจ็ดคนของวงก็ได้โชว์เพลงในซิงเกิ้ลอัลบั้มท่ามกลางแฟนๆ เต็มความจุของฮอล์
นอกจากนี้ยังมีมินิไลฟ์และงานไฮทัชในวันที่ 3 สิงหาคม 2561 จัดที่ VenusFort เมืองโอไดบะ และวันที่ 5 สิงหาคม 2561 จัดที่ LaQua Garden Stage ของ Tokyo Dome City ส่วนงานแจกลายเซ็นในวันที่ 4 สิงหาคม 2561 แจ้งวันเวลาและสถานที่ให้กับผู้ร่วมงานโดยตรง
การเลือกตั้งนายกเมืองพัทยา พ.ศ. 2565
'''การเลือกตั้งนายกเมืองพัทยา พ.ศ. 2565''' เป็นการเลือกตั้งนายกเมืองพัทยาครั้งที่ 5 จัดขึ้นเมื่อวันที่ 22 พฤษภาคม พ.ศ. 2565 การเลือกตั้งครั้งนี้ถือเป็นการเลือกตั้งนายกเมืองพัทยาครั้งแรกในรอบ 10 ปี นับตั้งแต่การเลือกตั้งครั้งล่าสุดเมื่อ พ.ศ. 2555 ล่าช้าไปเพราะการทำรัฐประหารเมื่อปี พ.ศ. 2557
ผลการเลือกตั้งอย่างไม่เป็นทางการ ปรากฏว่า ปรเมศวร์ งามพิเชษฐ์ ผู้สมัครจากกลุ่มเรารักพัทยามีคะแนนนำป็นอันดับ 1 ขณะที่ผลการเลือกตั้งสมาชิกสภาเมืองพัทยา พบว่า ผู้สมัครกลุ่มเรารักพัทยามีคะแนนนำทั้ง 4 เขตเลือกตั้ง รวม 24 คน
ผู้สมัคร
ผู้ที่ลงสมัครรับเลือกตั้งนายกเมืองพัทยามีรายชื่อดังต่อไปนี้
ชาติพันธุ์วิทยา
ชาติพันธุ์วิทยา หรือ ชาติวงศ์วิทยา หรือ ชนชาติวิทยา (ethnology) เป็นสาขาวิชาหนึ่งของมานุษยวิทยา ที่ศึกษาและเปรียบเทียบเกี่ยวกับความเชื่อและวิธีปฏิบัติของแต่ละสังคม เป้าหมายหนึ่งคือ การศึกษาประวัติศาสตร์มนุษย์ กฎทางวัฒนธรรม การเปลี่ยนแปลงทางวัฒนธรรม และนัยทั่วไปเกี่ยวกับธรรมชาติมนุษย์ สำหรับผู้ที่ศึกษาในสาขาวิชานี้ จะเรียกว่า "นักชาติพันธุ์วิทยา" (ethnologist)
คำว่า ethnology ถูกใช้ครั้งแรกโดยนักประวัติศาสตร์ชาวสโลวัค Adam František Kollár (1718–1783) โดยมาจาก 2 คำในภาษากรีก คือ ethnos ("ชนชาติ") และ logos ("การศึกษา")
กองกำลังสังเกตการณ์แห่งสหประชาชาติประจำชายแดนอิรัก–คูเวต
กองกำลังสังเกตการณ์แห่งสหประชาชาติประจำชายแดนอิรัก–คูเวต (United Nations Iraq–Kuwait Observation Mission; อักษรย่อ: UNIKOM) ก่อตั้งขึ้นเมื่อวันที่ 9 เมษายน ค.ศ. 1991 หลังจากเกิดสงครามอ่าวเปอร์เซียโดยข้อมติคณะมนตรีความมั่นคงที่ 689 (ค.ศ. 1991) และนำไปใช้อย่างเต็มที่ในช่วงต้นเดือนพฤษภาคม ค.ศ. 1991
ภารกิจของผู้สังเกตการณ์ทางทหาร 300 คนคือการเฝ้าระวังเขตปลอดทหาร (DMZ) ตามแนวชายแดนอิรัก–คูเวต และทางน้ำเคาร์อับดุลอัลลอฮ์ โดยยับยั้งการละเมิดชายแดนและรายงานการกระทำที่มีเจตนาร้าย ในวันที่ 5 กุมภาพันธ์ ข้อมติคณะมนตรีความมั่นคงที่ 806 อำนาจที่ได้รับมอบหมายได้รับการขยาย เพื่อรวมถึงการกระทำทางกายภาพเพื่อป้องกันการละเมิดและกองทหารที่ได้รับการขยายสู่สามกองพันทหารราบยานยนต์พร้อมการสนับสนุนซึ่งได้วางแผนไว้
อำนาจที่ได้รับมอบหมายของกองกำลังสังเกตการณ์แห่งสหประชาชาติประจำชายแดนอิรัก–คูเวต ได้เสร็จสิ้นวันที่ 6 ตุลาคม ค.ศ. 2006
สำนักงานใหญ่ของกองทัพอยู่ในอุมกัศร์ ประเทศอิรัก ภายในเขตปลอดทหาร จำนวนกำลังสูงสุดคือ 1,187 คนในวันที่ 28 กุมภาพันธ์ ค.ศ. 1995 คณะมนตรีความมั่นคงแห่งสหประชาชาติได้ขยายอำนาจที่ได้รับมอบหมายออกเป็นครั้งสุดท้ายในเดือนกรกฎาคม ค.ศ. 2003 โดยในช่วงเวลาของการถอนตัวในวันที่ 30 กันยายน ค.ศ. 2003 มีผู้สังเกตการณ์ทางทหารสี่คนและเจ้าหน้าที่พลเรือน 131 คน และในระหว่างการปฏิบัติภารกิจมีผู้เสียชีวิต 18 คน